વ્યક્તિઓ હાથ ઉપર લીધેલ દરેક કાર્યને ઉત્સાહથી કરે છે. તેઓ કાર્યમાંથી આનંદ શોધી કાઢે છે. ઉત્સાહી સેલ્સમેન ગ્રાહકોને મિત્રમાં ફેરવી પોતાનો ધંધો વધાર્યે રાખે છે. ઉત્સાહી ડૉકટર પોતાના દર્દીને રોગ સામે ટક્કર ઝીલવાની પ્રેરણા આપે છે અને દવા વગર તેમનું દુઃખ અડધું કરી નાખે છે. ઉત્સાહી વકીલ પોતાના કલાયન્ટનો કેસ જેમ બને તેમ જલદી પતે તે રીતે કાર્ય કરે છે. ઉત્સાહી શિક્ષક પોતાના વિદ્યાર્થીઓને પોતાના મિત્ર જેવો બનાવી તેમને વધુ અને વધુ જ્ઞાન આપવા કોશિશ કરે છે. આમ ઉત્સાહી વ્યક્તિ બીજાઓને પણ ચેતનવંતા કરી મૂકે છે.